വിദ്യാര്ത്ഥികളെ വരവേല്ക്കാന് തയ്യാറെടുത്ത് സ്കൂളുകള് പരവൂര്: പരവൂരിലും പൂതക്കുളത്തും സ്കൂളുകള് വിദ്യാര്ത്ഥികളെ വരവേല്ക്കാനൊരുങ്ങി. നഗരസഭാ പരിധിയില് എയ്ഡഡ് സ്കൂളുകള് ഉള്പ്പെടെ 10 സ്കൂളുകളും പൂതക്കുളും പഞ്ചായത്ത് പരിധിയില് 6 സ്കൂളുകളുമാണുള്ളത്. ഒന്നരവര്ഷമായി അടഞ്ഞുകിടന്നിരുന്നതിനാല് പുല്ലുമൂടിയ പരിസരം ശുചീകരണ തൊഴിലാളികളും ഹരിതകര്മസേന പ്രവര്ത്തകരും അദ്ധ്യാപകരും പി.ടി.എയും ഒരുമിച്ചാണ് വൃത്തിയാക്കിയത്. പരിസത്തെ കാടുകള് വെട്ടിത്തെളിച്ചു. വാട്ടര് ടാങ്കുകള് വൃത്തിയാക്കി. കിണറുകളില് ക്ലോറിനേഷന് നടത്തി. പമ്ബ് സെറ്റും വാട്ടര് ടാങ്കുകളും ഇല്ലാതിരുന്ന നഗരസഭ പരിധിയിലെ സ്കൂളുകളില് നഗരസഭ തനതു ഫണ്ടില് നിന്ന് പണം ചെലവാക്കി പുതിയവ വാങ്ങിവച്ചു. അദ്ധ്യയനം ആരംഭിക്കുന്നതിനു മുന്നോടിയായി എല്ലാ സ്കൂളിലും പി.ടി.എ യോഗം ചേര്ന്നിരുന്നു. പൂതക്കുളം ഗവ. എച്ച്.എസ്.എസില് പ്രവര്ത്തിച്ചിരുന്ന സി.എഫ്.എല്.ടി.സി കഴിഞ്ഞ ആഴ്ച നിറുത്തി. സ്കൂളിലെ ക്ലാസ് മുറികളും കിണറും ടാങ്കും പരിസരവും പഞ്ചായത്തിന്റെ നേതൃത്വത്തിലാണ് ശുചീകരിച്ചത്. സ്കൂളില് അവസാനഘട്ട മിനുക്കുപണികളാണ് നടക്കുന്നത്